CELEX: 22001D0014
Language: mt
Date: 2001-02-23 00:00:00
Title: Deċiżjoni tal-Kumitat Konġunt taż-ŻEE Nru 14/2001 tat-23 ta' Frar 2001 li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEE

Avviż Legali Importanti

|

22001D0014

Official Journal L 117 , 26/04/2001 P. 0011 - 0012

		Deċiżjoni tal-Kumitat Konġunt taż-ŻEENru 14/2001tat-23 ta' Frar 2001li temenda l-Anness II (Regolamenti, standards, ittestjar u ċertifikazzjoni tekniċi) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala "l-Ftehim", u b'mod partikolari l-Artikolu 98 tiegħu,Billi:(1) L-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 3/2001 tal-31 ta' Jannar 2001 [1].(2) Id-Deċiżjoni tal-Kummissjoni 2000/245/KE tat-2 ta' Frar 2000 dwar il-proċedura għall-istqarrija tal-konformità ta' prodotti tal-kostruzzjoni bi qbil ma' l-Artikolu 20(4) tad-Direttiva tal-Kunsill 89/106/KEE fir-rigward prodotti ta' ħġieġ ċatt, ħġieġ immulat u blokok tal-ħġieġ [2] għandha tiġi nkorporata fil-Ftehim.(3) Id-Deċiżjoni tal-Kummissjoni 2000/273/KE tas-27 ta' Marzu 2000 dwar il-proċedura għall-istqarrija tal-konformità ta' prodotti tal-kostruzzjoni bi qbil ma' l-Artikolu 20(2) tad-Direttiva tal-Kunsill 89/106/KEE fir-rigward ta' seba' prodotti għall-Approvazzjonijiet Tekniċi Ewropej mingħajr Linja ta' Gwida [3] għandha tiġi nkorporata fil-Ftehim,IDDEĊIEDA KIF ĠEJ:Artikolu 1L-inċiżi li ġejjin għandhom jiġu miżjuda fil-punt 1 (Direttiva tal-Kunsill 89/106/KEE) fil-Kapitolu XXI ta' l-Anness II għall-Ftehim:"- 32000 D 0245: Id-Deċiżjoni tal-Kummissjoni 2000/245/KE tat-2 ta' Frar 2000 (ĠU L 77, tat-28.3.2000, p. 13),- 32000 D 0273: Id-Deċiżjoni tal-Kummissjoni 2000/273/KE tas-27 ta' Marzu 2000 (ĠU L 86, tas-7.4.2000, p. 15)."Artikolu 2It-testi tad-Deċiżjonijiet tal-Kummissjoni 2000/245/KE u 2000/273/KE fil-lingwa Islandiża u f'dik Norveġiża, li għandhom jiġu ppubblikati fis-Suppliment taż-ŻEE għall-Ġurnal Uffiċjali tal-Komunitajiet Ewropej, għandhom ikunu awtentiċi.Artikolu 3Din id-Deċiżjoni għandha tidħol fis-seħħ nhar l-24 ta' Frar 2001, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [4].Artikolu 4Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-23 ta' Frar 2001.Għall-Kumitat Konġunt taż-ŻEEIl-PresidentP. Westerlund[1] ĠU L 66, tat-8.3.2000, p. 45.[2] ĠU L 77, tat-28.3.2000, p. 13.[3] ĠU L 86, tas-7.4.2000, p. 15.[4] Ebda ħtiġijiet kostituzzjonali indikati.--------------------------------------------------